Αρχαιολογικό Μουσείο Αρχαίας Αγοράς

Το **Αρχαιολογικό Μουσείο της Αρχαίας Αγοράς** της Αθήνας, ή **Μουσείο Αρχαίας Αγοράς** (Αθηνών), ή *Μουσείο Αττάλου* δημιουργήθηκε το 1957, με την αναστήλωση από την Αμερικανική Σχολή Κλασικών Σπουδών της Στοάς του Αττάλου, στον ισόγειο χώρο της οποίας και εγκαταστάθηκε.

## Εκθεσιακός χώρος
Σ' αυτό το αρχαιολογικό μουσείο στεγάζονται και εκτίθενται ευρήματα που έχουν έλθει στο φως από τις αρχαιολογικές ανασκαφές που έχουν γίνει στον αρχαιολογικό χώρο της Αρχαίας Αγοράς της Αθήνας  και μόνο απ' αυτόν, που εκτείνεται δυτικά και νοτιοδυτικά του μουσείου μέχρι τον αρχαίο ναό του Ηφαίστου. Ο εκθεσιακός χώρος του Μουσείου διακρίνεται στον εσωτερικό, που περιλαμβάνει τέσσερις ενότητες-χώρους, και τον εξωτερικό αίθριο χώρο.

## Εκθέματα
Στο πρώτο τμήμα της έκθεσης του μουσείου που αρχίζει από τη νότια πλευρά (προς την Ακρόπολη) εκτίθενται αγγεία, πήλινα ειδώλια, κοσμήματα, όπλα, κτερίσματα τάφων της μυκηναϊκής μέχρι και της γεωμετρικής περιόδου, δεδομένου ότι ο αρχαιολογικός χώρος της αρχαίας Αγοράς αρχικά ήταν νεκροταφείο πριν μεταφερθεί αυτό δυτικότερα, (στον έξω Κεραμεικό), και μεταβληθεί σε κέντρο εμπορικών θρησκευτικών, πολιτικών, πολιτιστικών ακόμη και αθλητικών συναθροίσεων.

Στο κεντρικό, και σπουδαιότερο, χώρο του μουσείου περιλαμβάνονται εκθέματα από την πολιτική ζωή και την εμπορική κίνηση της αρχαίας Αθήνας κατά τους κλασικούς χρόνους, όπως όστρακα εξοστρακισμού, κλεψύδρες, χάλκινες ψήφοι των αθηναϊκών δικαστηρίων, μέτρα και σταθμά της περιόδου, συλλογή νομισμάτων και διάφορα ψηφισματοφόρα ανάγλυφα.

Στον επόμενο χώρο παρουσιάζονται στον επισκέπτη μελανόμορφα και ερυθρόμορφα αγγεία γνωστών αρχαίων αγγειογράφων καθώς και διάφορα σκεύη του καθημερινού βίου. Την έκθεση του μουσείου συμπληρώνουν μαρμάρινα γλυπτά, θραύσματα επιγραφών, αγαλματίδια κ.λπ. της ρωμαϊκής, βυζαντινής και μεταβυζαντινής περιόδου που προέρχονται κυρίως από πηγάδια του γύρω χώρου. 

Τέλος στον αίθριο χώρο του ισογείου μεταξύ των κιονοστοιχιών του οικοδομήματος εκτίθενται πολύ αξιόλογα γλυπτά, βάσεις επιγραφών, βωμοί, κιονόκρανα, γλυπτά από το διάκοσμο του Ηφαιστείου, του ναού του Άρεως κλπ.

## Έκθεση φωτογραφιών


Αρχείο:3248 - Athens - Stoà of Attalus Museum - Ivory Apollo - Photo by Giovanni Dall'Orto, Nov 9 2009.jpg
Αρχείο:Cave of Pan relief Agora Museum Athens.jpg|Το συγκεκριμένο γλυπτό ανάγλυφο απεικονίζει αφιέρωμα του Νεοπτόλεμου από τον δήμο Μελίτης και χρονολογείται περίπου στο 330 πχ. Εικονίζεται το Σπήλαιο του Πάνα ως φάτνη, όπου ο Ερμής παραδίδει το θείο βρέφος Διόνυσο στις Νύμφες, υπό το βλέμα του Διός, του Απόλλωνος και της Δήμητρας.
Αρχείο:3372 - Athens - Stoà of Attalus - Cavalry relief - Photo by Giovanni Dall'Orto, Nov 9 2009.jpg
Αρχείο:3094 - Athens - Stoà of Attalus - Ionic capital - Photo by Giovanni Dall'Orto, Nov 9 2009.jpg
Αρχείο:AGMA Ivory Pyxis with Griffins Attacking Stags.jpg
Αρχείο:AGMA Black-figured oinochoe with satyr heads P24945.jpg
Αρχείο:AGMA Black-figured column krater with swans P24943.jpg
Αρχείο:AGMA Amphora with Bird Procession.jpg|Αμφορέας με πομπή πτηνών. Γεωμετρική περίοδος, 750-725 π.Χ.
Αρχείο:3238 - Athens - Casserole and brazier - Stoà of Attalus Museum - Photo by Giovanni Dall'Orto, Nov 9 2009.jpg|Κατσαρόλα και πυραυνόν (μαγκάλι) (6ος/4ος αιώνας π.Χ.)
Αρχείο:AGMA Kylix femme autel.jpg|Γυναίκα γωνατίζει μπροστά σε βωμό. Αττική ερυθρόμορφη κύλικα, 5ος αιώνας π.Χ.
Αρχείο:3118 - Athens - Stoà of Attalus - 4th century BC goddess - Photo by Giovanni Dall'Orto, Nov 9 2009.jpg|Άγαλμα θεάς, πιθανώς της Αφροδίτης (αρχές 4ου αιώνα π.Χ.)
Αρχείο:3424 - Athens - Stoà of Attalus - Nike - Photo by Giovanni Dall'Orto, Nov 9 2009.jpg|Ακρωτηριασμένο άγαλμα της Φτερωτής Νίκης, που πετά προς τα δεξιά (4ος αιώνας π.Χ.)
Αρχείο:AGMA Kleroterion 1.jpg|Το κληρωτήριον που χρησιμοποιούνταν για την εκλογή επιτροπών στην Αθήνα
Αρχείο:AGMA Ostrakon Cimon.jpg|Όστρακο που φέρει το όνομα του Κίμων
Αρχείο:3304 - Athens - Stoà of Attalus Museum - Theatre mask - Photo by Giovanni Dall'Orto, Nov 9 2009.jpg|Μάσκα θεάτρου, χρονολογούμενη από τον 4ο/3ο αιώνα π.Χ.
Αρχείο:3324 - Athens - Stoà of Attalus Museum - Satyr - Photo by Giovanni Dall'Orto, Nov 9 2009.jpg|Αγαλματίδιο σατύρου
Αρχείο:Hercules Ancient Agora Museum.jpg|Αγαλματίδιο του Ηρακλή του Λύσιππου
Αρχείο:3399 - Athens - Stoà of Attalus - Antoninus Pius - Photo by Giovanni Dall'Orto, Nov 9 2009.jpg|Κεφαλή του Ρωμαίου Αυτοκράτορα Αντωνίνου του Ευσεβή
Αρχείο:3344 - Athens - Stoà of Attalus Museum - Byzantine plate - Photo by Giovanni Dall'Orto, Nov 9 2009.jpg|Βυζαντινό πιάτο (12ος αιώνας)



## Πηγές
*Πληροφορίες για το μουσείο - Υπουργείο Πολιτισμού 

## Παραπομπές


Μουσειο
Αρχαιας Αγορας
Αρχαιας Αγορας Αθηνας